Toledas (Filipinai)

Toledas () – miestas vidurio Filipinuose, Visajų salyne, Sebu salos vakarinėje pakrantėje, prie Tanjono sąsiaurio (priešais San Karlosą Negroso saloje). Yra jūrų uostas (keltai į Negrosą), oro uostas, plentų mazgas. Toledo apylinkėse išgaunamos akmens anglys ir vario rūda (didžiausias telkinys Filipinuose, gavybą vykdo „Carmen Copper Corporation“). Rūda kasama atviruoju būdu arba iškasų juostomis, koncentruojama ir išvežama per Sangio uostą. Apylinkėse auginami kukurūzai, cukranendrės. Taip pat trąšų gamybos pramonė, veikia šiluminė jėgainė.

 Istorija 
1863 m. žemės drebėjimui sugriovus Hinulavaną, buvo įkurtas Naujasis Hinulavanas. 1869 m. gyvenvietė pervadinta Toledu. Išaugo kaip vario pramonės centras. Miestas nuo 1960 m.

 Šaltiniai 

Kategorija:Filipinų miestai